י"ח בכסלו, התשע"ז

18/12/2016 סימוכין:294626916

מספר: מ-19

לכבוד

**אייל רבינוביץ מנהל שרותים טכניים המרכז לבריאות הנפש מעלה כרמל בדוא"ל**

**הנדון:** **ביקורת במערכות מים במרכז לבריאות הנפש מעלה כרמל**

סימוכין:

1. הנחיות למניעת גידול חיידקי ליגיונלה במערכות מים, 2011
2. חוזר ראש שרותי בריאות הציבור: הנחיות לפיקוח על מוסדות רפואה – פרק המים, 2012
3. מכתבנו מ-19 מתאריך 03/12/15

שלום רב,

בתאריך 07/12/16 נערכה ע"י הח"מ ביקורת במערכות אספקת מים במרכז לבריאות הנפש מעלה כרמל בנוכחותך ובנוכחות יעקב משעל ממחלקת אחזקה.

א. **סיכום ממצאי הביקורת במערכות אספקת מים קרים**:

1. נמסר שהותקן בקר כלור נוסף במיקום הקרוב לקצה קו של רשת האספקה. לפי דבריכם הבקר לא מחובר עדיין לרישום רציף במחשב. הבקר השני מחובר לרישום רציף במחשב כפי שנדרש בסמך 1, אך לא מכויל. נמסר לי שבכוונתכם להזמין כיול בקרוב.
2. בבדיקה ידנית של ריכוז כלור באמצעות ערכת שדה התקבלו התוצאות הבאות:

* מי טעימה לבקר בקצה קו – 0.2 מג"ל (תקין)
* ברזי מים קרים בחדרים בשתי מחלקות אשפוז שונות – נמוך מ 0.1 מג"ל (ערך נמוך מהערך 0.2 מג"ל הנדרש על פי סמכים 1-2)

1. הוצגו תעודת בדיקת אביזר מז"ח ותעודת אישור על ניקוי מאגר מים כפי שנדרש
2. מניעת זרימה חוזרת:

* עדיין לא הותקן שסתום חד כיווני כפול (חכ"כ) בקו חיבור מי שתיה לקו המספק מים לכיבוי אש (הידרנטים) כפי שנכתב בסעיף א 1.6 בסמך 3
* בבדיקה מדגמית בחדר לפינוי אשפה נמצא שאין אביזר מז"ח על צינור גמיש המשמש לשטיפה.

יש להתקין אביזר דוגמת שובר ואקום טעון קפיץ (שוט"ק) על צינור זה וכל צינור גמיש העלול להיות טבול במים שאינם באיכות מי שתיה.

1. נמסר שעדיין לא הותקנו ברזי דיגום תקניים בנקודות דיגום מי רשת (מי קרים), כפי שנדרש בסמך 3 (סעיף ב-2)
2. נמסר שאין בשטח המרכז הרפואי מזרקות נוי ומגדלי קירור

ב. **סיכום ממצאי הביקורת במערכות אספקת מים חמים**

1. נערכה בדיקה מדגמית של טמפרטורת המים בחדר חימום (תחנת משנה 03) ובברז במחלקה 3. ממצאי מדידת הטמפרטורה:

* מים מסופקים מהאוגר: 49.5 מע"צ (ערך נמוך מהערך הנדרש)
* מים חמים חוזרים: 42 מע"צ (ערך נמוך מהערך הנדרש)
* מים חמים לאחר הזרמה בברז תרמוסטטי בחדר במחלקה – 44 מע"צ

הערכים שנמדדו בחדר חימום המים נמוכים מהערך הנדרש בסמך 1 (אגירה וסחרור מים חמים בטמפרטורה של 55 מע"צ)

1. נמסר לי שעדיין לא הותקן חיבור לרישום נתונים רציף במחשב/אוגר נתונים של מדידות טמפרטורת המים החמים בחדרי החימום, מלבד בתחנת משנה 3-4. דרישה זו מופיעה במכתבנו מהשנה שעברה (סעיף ב-3 בסמך 3)

ג. **פירוט דרישות לביצוע התקנות ופעולות מתקנות במערכות אספקת המים**

1. יש לבצע בדיקה מקיפה של מערכת ההכלרה, כולל מערכת מינון הכלור והבקרה, כולל ביצוע בדיקות ידניות של ריכוז כלור במחלקות השונות במהלך השבוע. המערכת צריכה להבטיח אספקת מים קרים בריכוז כלור של 0.2-0.5 מג"ל בכל נקודה במרכז הרפואי.
2. יש לחבר את בקר הכלור בקצה קו למערכת רישום נתונים רציף במחשב/אוגר נתונים.
3. יש להתקין אביזר מסוג שסתום חד כיווני כפול (חכ"כ) בקו חיבור מי שתיה לקו הידרנטים.
4. יש להתקין אביזר למניעת זרימה חוזרת בכל קו מים העלול להתחבר למים/נוזלים שאינם באיכות מי שתיה
5. יש להתקין ברזי דיגום תקניים בכל נקודת דיגום מי רשת קרים.
6. יש להעלות את טמפרטורת המים באוגרים בכל המחלקות, כך שמים חמים יאגרו ויסופקו בטמפרטורה שנקבעה בסמך 1. במידה וקיים חשש לכוויות ניתן להתקין ברזים תרמוסטטיים בנקודת הצריכה (כגון במחלקה 3)
7. יש לתחזק את מערכות אספקת מים קרים וחמים בהתאם לאמור בסמך 1, כולל ביצוע פעולות תחזוקה שוטפות כאמור בנספח 1-2 בהנחיות אלה. נבקש שישלח אלינו תדפיס רישום פעולות אחזקה (כפי שמפורט בנספחים 1-2) מחודש ינואר.

ד. **כללי**:

אנו מפנים את תשומת לבך לכך שחלק גדול מהדרישות הנ"ל הופיעו במכתבנו שבסמך 3 מהשנה שעברה- מצב לא תקין!

בכבוד רב,

צור שן

מהנדס בריאות הסביבה

העתק:

ד"ר דוד ליבה – ס/מנהל המרכז לבריאות הנפש מעלה כרמל, טירת כרמל

ד"ר אלין רוזנצוייג, פסיכיאטר מחוזי – בדוא"ל

ד"ר לילה יעקב, מנהלת המחלקה לבריאות הסביבה במחוז – בדוא"ל

אילן דהן, מפקח מחוזי - בדוא"ל